Það er greinilega gaman á æfingum hjá Sunnlenskum röddum . sunnlenska.is / Guðmundur Karl Sunnlenskar raddir er nýr kór á Suðurlandi sem var stofnaður síðastliðið sumar . „ Sunnlenskar raddir er blandaður kór , það er að segja fyrir bæði konur og karla , sem syngur allt milli himins og jarðar . Við erum þessa dagana að syngja Bítlana , gömul íslensk dægurlög , Queen ásamt fleiru , “ segir Margrét Harpa Jónsdóttir , einn af stofnendum kórsins , í samtali við sunnlenska.is . Auk Margrétar eru þau Hrefna Morthens og Stefán Þorleifsson stofnendur kórsins . „ Mér fannst vanta blandaðan kór á Selfoss þar sem ekki væri einungis sungin klassísk tónlist . Við létum svo verða af því í sumar að þreifa fyrir okkur og kom strax í ljós að það voru fleiri á sama máli og út frá því var kórinn stofnaður í ágúst og við byrjuðum svo með æfingar í september , “ segir Margrét en um fjörutíu manns eru skráðir í kórinn núna . Margréti Hörpu fannst vanta blandaðan kór á Selfoss þar sem ekki væri einungis sungin klassísk tónlist . sunnlenska.is / Guðmundur Karl Ekkert aldurstakmarkMargrét segir að eins og staðan sé í dag þá séu engin aldurstakmörk í kórinn . „ Við erum með fólk á öllum aldri , alveg frá tvítugu og upp úr . Kórinn er fyrir bæði kynin og viljum við sérstaklega hvetja karla að ganga til liðs við okkur , “ segir Margrét sem bendir áhugasömu söngfólki á að hafa samband við sig . „ Við verðum með tónleika í Selfosskirkju þann 29. nóvember næstkomandi . Á dagskránni eru lög sem við erum búin að vera að æfa í vetur ásamt hljómsveit og svo verða einnig einsöngvarar . Allir velkomnir , “ segir Margrét að lokum . Stefán Þorleifsson , stjórnandi Sunnlenskra radda , er þaulvanur kórstjóri . sunnlenska.is / Guðmundur Karl